**სააქციო საზოგადოება „ლიბერთი ბანკი“**

**სატენდერო დოკუმენტაცია**

**სს „ლიბერთი ბანკი“-ს სათავო ოფისში ალუმინის ტიხრების მოწყობის სამუშაოების შესყიდვა**

**(ქ. თბილისი, ი.ჭავჭავაძის გამზირი #74)**

**2024 წელი**

**1. შესყიდვის ობიექტი**

1.1.სს „ლიბერთი ბანკი“-ს სათავო ოფისში (ქ. თბილისი, ი.ჭავჭავაძის გამზირი #74) ალუმინის ტიხრების მოწყობის სამუშაოების შესყიდვა თანდართული ხარჯთაღრიცხვის მიხედვით **(დანართი #1);**

**2.პრეტენდენტის მიერ სავალდებული წარმოსადგენი დოკუმენტ(ებ)ი**

* სამეწარმეო ამონაწერი;
* განიხილება კომპანიები, რომლებიც მინიმუმ 2 (ორი) წელიწადია დაფუძნებული;
* კომპანიის მოკლე მიმოხილვა;
* პირის (პროექტის მენეჯერის) მონაცემები;
* სატენდერო წინადადება ფასების ცხრილის მიხედვით **(დანართი #1);**

**3. პრეტენდენტის მიერ გამარჯვების შემდეგ, ხელშეკრულების გაფორმებამდე სავალდებული წარმოსადგენი დოკუმენტ(ებ)ი**

* კლიენტების სია, რეკომენდაციები;
* კომპანიის სერტიფიკატები (ასეთის არსებობის შემთხვევაში);
* ინფორმაცია წარსულში ანალოგიური გამოცდილების შესახებ;
* ცნობა საგადასახადოდან დავალიანების არ არსებობის შესახებ;
* რეკვიზიტები;
* მსხვილი შესრულებული პროექტების ჩამონათვალი ფოტოალბომით, მინიმუმ სამი პროექტი;
* კომპანიის 2022-2023 წლების ფინანსური ბრუნვა, წარმოდგენილი პასუხისგებელი პირის მიერ დამოწმებული საბანკო ამონაწერის (არანაკლებ 200 000 ლარის ოდენობის ბრუნვა);
* სწავლებების/ტრენინგების/ინსტრუქტაჟების ჩატარების დამადასტურებელი დოკუმენტი/უწყისი შემდეგ თემატიკებზე: „შრომის უსაფრთხოების ზოგადი მოთხოვნები,  სიმაღლეზე მუშაობა, ინდივიდუალური დაცვის საშუალებების გამოყენება, ალუმინის ტიხრების მოწყობის სამუშაოებთან დაკავშირებული საფრთხეები და რისკები“, ასევე რეგისტრაციის ჟურნალი ხელმოწერებით, რომლითაც სამუშაოების ჩამტარებელი თანამშრომლები ადასტურებენ, რომ გავლილი აქვთ ზემოთ მოცემული თემატიკის შესაბამისი სწავლებები;

**4. შესყიდვის ობიექტის მიწოდების ვადა, ადგილი და მიწოდების პირობა**

4.1. პრეტენდენტი ვალდებულია წარმოადგინოს სამუშაოს შესრულების ვადა;

**5. პრეტენდენტის წინადადების ფასი და ანგარიშსწორების პირობები**

5.1. წინადადების ფასის წარმოდგენა შესაძლებელია მხოლოდ ეროვნულ ვალუტაში, საქონლის მიწოდებასთან დაკავშირებული ყველა ხარჯისა და საქართველოს კანონმდებლობით გათვალისწინებული ყველა გადასახადის გათვალისწინებით, დღგ-ს ჩათვლით;

5.2.ხარჯები, რომლებიც სატენდერო წინადადების ფასში არ იქნება გათვალისწინებული, არ დაექვემდებარება ანაზღაურებას;

5.3.ტენდერში გამარჯვებული კომპანიის მხრიდან საავანსო თანხის მოთხოვნის შემთხვევაში, ბანკის მოთხოვნის საფუძველზე, კომპანია ვალდებულია მოთხოვნილ თანხაზე წარმოადგინოს ბანკისთვის მისაღები საბანკო ან/და სადაზღვევო გარანტია;

**6. ზოგადი პირობები**

6.1.პრეტენდენტის მიერ მოწოდებული ყველა დოკუმენტი ან/და ინფორმაცია ხელმოწერილი და ბეჭედდასმული (ბეჭდის არსებობის შემთხვევაში) უნდა იყოს უფლებამოსილი პირის მიერ (საჭიროების შემთხვევაში წარმოდგენილი უნდა იქნას მინდობილობა);

6.2.სატენდერო დოკუმენტაციით მოთხოვნილი ყველა დოკუმენტ(ებ)ი წარმოდგენილ უნდა იქნეს ქართულ ენაზე; დოკუმენტების და ინფორმაციის უცხოურ ენაზე წარდგენის შემთხვევაში მათ უნდა დაერთოს ნოტარიულად დამოწმებული ქართული თარგმანი;

6.3.გამარჯვებულ პრეტენდენტთან ხელშეკრულება გაფორმდება ხელშეკრულების დრაფტის **(დანართი #2**) მიხედვით. ხელშეკრულების ხელმოწერაზე უარის თქმა ავტომატურად გამოიწვევს პრეტენდენტის დისკვალიფიკაციას და შავ სიაში მოხვედრას;

**7. ინფორმაცია პრეტენდენტებისათვის**

7.1.პრეტენდენტი ვალდებულია ბანკის წარმომადგენლებთან ერთად წინასწარ დაათვალიეროს და დეტალურად შეისწავლოს შესასრულებელი სამუშაო;

7.2. შემოთავაზების წარმოდგენის ბოლო ვადა: **2024 წლის 29 ივლისი,** 17:00 საათი;

7.3.**პრეტენდენტის მიერ სატენდერო წინადადება გადმოგზავნილი უნდა იყოს მითითებულ ელ.ფოსტაზე:** **tendercommittee@lb.ge**

 ამავე მეილიდან, ბანკის მხრიდან მოხდება პრეტენდენტისგან სატენდერო წინადადების მიღების დადასტურება, სხვა შემთხვევაში გთხოვთ დაგვიკავშირდეთ განცხადებაში მითითებულ საკონტაქტო ნომერზე;

 7.4.სატენდერო დოკუმენტაციასთან დაკავშირებული განმარტებების მიღება პრეტენდენტს შეუძლია სატენდერო კომისიის აპარატში: შესყიდვების მენეჯერი შორენა თავაძე, მობ: 595 901 200, ელ-ფოსტა: shorena.tavadze@lb.ge.